एमसीसी नीट यूजी काउंसलिंग का शेड्यूल जल्द करेगा जारी, इन 12 डॉक्यूमेंट्स की होगी जरूरत
मेडिकल काउंसलिंग कमेटी (MCC) की ओर से इस सप्ताह नीट यूजी 2023 काउंसलिंग का शेड्यूल जारी कर दिया जाएगा। इस एग्जाम का रिजल्ट नेशनल टेस्टिंग एजेंसी (NTA) द्वारा पहले ही घोषित किया जा चुका है। नीट में योग्य रहे उम्मीदवार काउंसलिंग के माध्यम से एमबीबीएस
मेडिकल काउंसलिंग कमेटी (MCC) की ओर से इस सप्ताह नीट यूजी 2023 काउंसलिंग का शेड्यूल जारी कर दिया जाएगा। इस एग्जाम का रिजल्ट नेशनल टेस्टिंग एजेंसी (NTA) द्वारा पहले ही घोषित किया जा चुका है। नीट में योग्य रहे उम्मीदवार काउंसलिंग के माध्यम से एमबीबीएस और बीडीएस एडमिशन के लिए रजिस्ट्रेशन शुरू होने का इंतजार कर रहे हैं। एमसीसी की ऑफिशियल वेबसाइट mcc.nic.in पर उम्मीदवारों को रजिस्ट्रेशन के संबंध में जानकारी मिलती रहेगी।
काउंसलिंग इसी महीने में शुरू
रिपोर्ट्स के मुताबिक, एमबीबीएस और बीडीएस एडमिशन के लिए नीट काउंसलिंग जुलाई में शुरू होने की उम्मीद है। हालांकि, काउंसलिंग प्रोसेस की तारीखों और डिटेल्स के बारे में अभी तक राष्ट्रीय चिकित्सा आयोग (एनएमसी) और केंद्रीय स्वास्थ्य और परिवार कल्याण मंत्रालय द्वारा कोई ऑफिशियल सूचना जारी नहीं की गई है।
उम्मीदवार नीट काउंसलिंग की जानकारी के लिए एमसीसी की ऑफिशियल वेबसाइट पर विजिट करते रहें। पिछले साल NEET काउंसलिंग चार स्टेप - राउंड 1, राउंड 2, मॉप अप राउंड और स्ट्रे वैकेंसी राउंड में आयोजित की गई थी।
कौन होगा काउंसलिंग में शामिल
नीट यूजी 2023 में अपनी कैटेगरी के लिए कट ऑफ मार्क्स के बराबर या उससे ज्यादा मार्क्स पाने वाले उम्मीदवार इस काउंसलिंग में शामिल हो सकते हैं।
